อดีตแนวร่วม กปปส.โผล่ต้านรัฐบาล ม็อบสวมหน้ากากบิ๊กป้อม ชูสามนิ้ว 
แฟลชม็อบนักศึกษา หน้าอนุสาวรีย์ประชาธิปไตย แต่งชุดแฟนซีหนังดังเรื่องแฮร์รี่ พอตเตอร์ มีอดีตแกนนำ กปปส.ร่วมด้วย เปรียบรัฐบาล พล.อ.ประยุทธ์ เหมือนลอร์ดโวลเดอมอร์ ฮือฮา สวมหน้ากากบิ๊กป้อม ชูสามนิ้วเวลา 18.00 น. วันที่ 3 ส.ค. ที่บริเวณหน้าร้านแมคโดนัล อนุสาวรีย์ประชาธิปไตย กลุ่มมหานคร democracy group ซึ่งเป็นกลุ่มนักศึกษา มหาวิทยาลัยเทคโนโลยีมหานคร นำโดย น.ส.ภัสราวลี ธนกิจวิบูลผล ร่วมกับ กลุ่มนิสิตและศิษย์เก่า มหาวิทยาลัยเกษตรศาสตร์ นำโดย นายกรกต แสงเย็นพันธุ์จัดการชุมนุมปราศรัยทางการเมือง พร้อมแต่งกายแบบแฟนซี เลียนแบบภาพยนตร์ชื่อดังเรื่อง แฮร์รี่ พอตเตอร์ ใช้ชื่อว่า เสกคาถาผู้พิทักษ์ปกป้องประชาธิปไตย นำภาพตัวร้ายในภาพยนตร์เรื่องนี้ที่มีชื่อว่า ลอร์ดโวลเดอมอร์ มาติดไว้ข้างเวทีปราศรัยนายธัชพงศ์ แกนดำอดีตแนวร่วม กปปส. ซึ่งย้ายขั้วมาเข้าร่วมกับกลุ่มนักศึกษา ขึ้นปราศรัย โดยระบุว่า รัฐบาล พล.อ.ประยุทธ์ จันทร์โอชา เปรียบเหมือนลอร์ดโวลเดอมอร์ ที่ใช้อำนาจเผด็จการยึดกุมประเทศ กลุ่มนักศึกษาและประชาชนเปรียบเหมือนแฮร์รี่ พอตเตอร์ และคณะ ที่ออกมาต่อต้านอำนาจมืด จากนั้นได้ชวนผู้ชุมนุมที่ได้รับแจกไม้เท้ากายสิทธิ์ คนละ 1 อัน ได้ช่วยกันใช้ไม้เท้ากายสิทธิ์ และเสกคาถาปราบมารใส่ เพื่อเป็นการขับไล่รัฐบาลนอกจากนี้ ยังมีผู้ชุมนุมรายหนึ่งสวมหน้ากากเลียนแบบ พลเอกประวิตร วงษ์สุวรรณ รองนายกรัฐมนตรี มาเดินอยู่ในพื้นที่ชุมนุม พร้อมชูสัญลักษณ์ 3 นิ้ว เรียกเสียงฮาจากผู้เข้าร่วม
แฟลชม็อบนักศึกษา หน้าอนุสาวรีย์ประชาธิปไตย แต่งชุดแฟนซีหนังดังเรื่องแฮร์รี่ พอตเตอร์ มีอดีตแกนนำ กปปส.ร่วมด้วย เปรียบรัฐบาล พล.อ.ประยุทธ์ เหมือนลอร์ดโวลเดอมอร์ ฮือฮา สวมหน้ากากบิ๊กป้อม
แฟลชม็อบ,ม็อบต้านรัฐบาล,ม็อบนักศึกษา,แฟลชม็อบทั่วประเทศ,ม็อบการเมือง,ข่าวทั่วไป